76 
BOLKAY ISTVÁN 
vénye hoz létre. Kammeker szerint ha egy békalárvának pl. a bal hátulsó 
végtagját csonkítjuk meg, akkor a regeneratio befejezése előtt a bal 
oldalon búvik ki az elülső végtag, ellenben ha a megcsonkított vég¬ 
tagnak ideje volt teljesen kiegészítődnie, akkor az ellenkező oldalon 
sarjadzik ki egy elülső végtag. Eme látszólag bonyolult jelenségnek 
Kämmerer szerint az az egyszerű magyarázata, hogy a megcsonkított 
testoldalon bőségesebben áramlanak a tápláló nedvek s így az illető 
oldal az ellenkező oldal rovására túltápláltatik, minek következtében 
ezen az oldalon előbb fejlődik ki az elülső végtag. Azonban ha az illető 
végtagnak ideje volt az elülső végtag kibúvása előtt regenerálódni, akkor 
az eddig hiányosan táplált ellenkező testoldal felé áramlanak a tápláló 
nedvek s így ott jelenik meg először az elülső végtag. 
En a Kimaszombatban gyűjtött Hyla lárváimon úgy találom, hogy 
a normálisan fejlődő lárván mindig a bal elülső végtag sarjadzik ki 
először. 
Végül még az átalakulás utolsó szakaszára, az életmódra, a gyűj¬ 
tésre és a konzerválásra vonatkozó tapasztalataimról óhajtok megemlé¬ 
kezni. Miután a lárvának mind a négy végtagja kifejlődött, mindenek¬ 
előtt a hit szinezete ölti fel az ivarérett alak jellemző színeit. így pl., 
miként a kecskebéka (R. esculenta. L.) lárváján megfigyeltem, sárgás¬ 
fehér sziliben fejlődik ki a gerinczsáv, sárgás színben a két mirigyes 
redő s a gerinczsávtól jobbra és balra fekete foltok jelennek meg. Ezen 
a fokon a száj részei és a fark még a maguk teljességében vannak meg. 
A fark felszívódása előtt kezdenek a szájon azok az átalakulások végbe¬ 
menni, a melyek a száj végleges alakját és berendezését eredményezik. 
A száj körül levő szemölcsök, nemkülönben a fogléczek szarufogacskái 
is felszívódnak, még pedig ugyanabban a sorrendben, a melyben a fiatal 
lárvákon megjelennek, vagyis először az első sor, azután a második 
stb. szívódik fel. Végre a csőr két káváján is mind keskenyebb lesz a 
fekete szegély s a kávák széleiről is felszívódnak a finom fogacskák. 
Miután a száj átformálódása véget ért, megkezdődik a fark fel¬ 
szívódása is, melynek átlagos időtartama két hét. Az általam Rima¬ 
szombatban aquariumba helyezett leveli béka és kecskebéka lárvák farka 
ennyi idő alatt szívódott fel teljesen. Augusztus harmadikán tettem az 
aquariumba négy végtagjukat kifejlesztett leveli béka és hátulsó vég¬ 
tagjaikat teljesen kifejlesztett kecskebéka lárvákat s a leveli béka lárvái 
aug. 15-én, a kecskebékáéi pedig szept. 1-én fejezték be átalakulásukat. 
Életmód. A békalárvákat kizárólag állóvizekben találjuk, azoknak 
is csak a vizi növényekkel sűrűn benőtt sekélyebb részeiben. Nagyon 
kedvelik a napfényt, a mely a következőkből is kitűnik. 
A Rimaszombat mellett elterülő kaszálón van egy kis mocsár, a 
